钦定古今图书集成/明伦汇编/闺媛典/第155卷 > 孙国儒妻刘氏
## 钦定古今图书集成/明伦汇编/闺媛典/第155卷 > 孙国儒妻刘氏

按《河南府志》：“刘氏，洛阳孙国儒妻，刘南野之女。夫亡，
年二十五，翁姑在堂，婴儿在抱，产仅薄田三十亩，屡
遇岁饥，氏躬勤纺绩，凡二十年。舅姑殁，祭葬成礼。育
两子秋阳、东阳，俱列黉序。常戒曰：‘吾不求汝等贵显，
止期汝等行事，勿得罪天地鬼神耳’。”始以强邻悍族
侵陵，后仁信感孚，悉皆帖服。里中有博输者，卖妻偿
债，氏出资代赎。里中人有悖德，皆不敢使。知“贞淑贤
孝，世蔑过者。”有诏旌表。